**BILJEŠKE UZ FINANCIJSKE IZVJEŠTAJE ZA RAZDOBLJE**

**od 1. siječnja do 31. prosinca 2023. godine**

OSNOVNA ŠKOLA 22. LIPNJA

SISAK 44000, FRANJE LOVRIĆA 27

OIB: 16018390550

Matični broj: 03313646

RKP: 11620

Razina: 31

Djelatnost: 8520 – OSNOVNO OBRAZOVANJE

ŽIRO RAČUN: HR7924070001839100007

Šifra županije: III – Sisačko-moslavačka

Šifra grada: 391 - Sisak

Osnovna škola 22. lipnja, Sisak posluje u skladu sa Zakonom o odgoju i obrazovanju

u osnovnoj školi te Statutom škole. Vodi proračunsko računovodstvo temeljem Pravilnika

o proračunskom računovodstvu i Računskom planu, a financijske izvještaje sastavlja i

predaje u skladu s odredbama Pravilnika o financijskom izvještavanju u proračunskom

računovodstvu.

**BILJEŠKE UZ BILANCU**

**Bilješka br. 1 Šifra 022 i 02922 – Postrojenja i oprema**

Ova pozicija se promijenila za 57,6% i iznosi 23.052,64 eura. U ovoj godini nabavljena su tri nova računala, uredski namještaj (ormari, stolci), alat za potrebe domara, klima uređaj, skener te akumulatorska četka.

**Bilješka br. 2 Šifra 129 – Ostala potraživanja**

Ova pozicija se prvenstveno odnosi na potraživanja od HZZO-a za bolovanja koja idu na njihov teret. Ove godine se smanjila za 10,4% i iznosi 18.704,87 eura budući da su evidentirana zatvaranja potraživanja i pripadajućih obveza sukladno obavijesti Ministarstva znanosti i obrazovanja, a na temelju uplate HZZO-a na račun državnog proračuna.

**Bilješka br. 3 Šifra 165 – Potraživanja za upravne i administrativne pristojbe, pristojbe po posebnim propisima i naknade**

Ova se pozicija povećala za 36,2% i iznosi 21.314,52 eura. Na ovoj poziciji su evidentirana potraživanja od fizičkih osoba za usluge korištenja školske kuhinje i produženog boravka.

Do povećanja je došlo zbog kašnjenja u plaćanju navedenih usluga, unatoč slanju obavijesti o dugu nekoliko puta godišnje.

**Bilješka br. 4 Šifra 169 –** **Ispravak vrijednosti potraživanja**

Člankom 37.a Pravilnika o proračunskom računovodstvu (NN 124/14, 115/15, 87/16, 3/18, 126/19 i 10/20 propisano je provođenje ispravka vrijednosti na kraju proračunske godine. Ispravak vrijednosti potraživanja proveden je za 15 dužnika koji su na 31.12.2023. imali kašnjenje u plaćanju do 3 godine, tako da je ispravak proveden po stopi od 50%.

**Bilješka br. 5 Šifra 193 –Kontinuirani rashodi budućih razdoblja**

Odnosi se na obveze koje terete 2023. godinu u iznosu od 134.193,08 eura ali koje nisu plaćene na 31.12.2023. Pozicija je smanjena za 4,0% budući da plaće za prosinac 2023. koje se isplaćuju iz općih (gradskih) izvora nisu knjižene na kontinuirane rashode budućih razdoblja nego na pripadajuće troškove.

**Bilješka br, 6 Šifra 23 - Obveze za rashode poslovanja**

Obveze za rashode poslovanja iznose 198.403,08 eura, što čini porast od 10,9%. Zbog inflacije rasle su cijene materijala odnosno proizvoda koje su školi potrebne radi redovnog poslovanja, ali i obveze za zaposlene, koje su povećane zbog rasta osnovice te uvođenja privremenog dodatka na plaću sukladno Odluci Vlade RH.

Iznos ostalih tekućih obveza koje se odnose na obveze za bolovanje na teret HZZO-a u 2023. se smanjio za 11,7% i iznosi 18.241,78 eura, a do smanjenja je došlo zbog zatvaranja potraživanja i obveza sukladno obavijesti Ministarstva znanosti i obrazovanja, a na temelju uplate HZZO-a na račun državnog proračuna.

**Bilješka br. 7 – nastale razlike nakon preračunavanja u eure**

|  |  |  |  |  |  |
| --- | --- | --- | --- | --- | --- |
| Rn | Opis stavke | Stanje u kn 31.12.2022. | Konverzija kuna u eure | Početno stanje 1.1.2023. u € | Razlika |
| 1 | 2 | 3 | 4 | 5 | 6 |
|  | IMOVINA | 8.547.189,50 | 1.134.406,99 | 1.134.407,01 | -0,02 |
| 0 | Nefinancijska imovina | 6.827.793,97 | 906.203,99 | 906.203,99 | 0,00 |
| 12 | Potraživanja | 157.248,38 | 20.870,45 | 20.870,45 | 0,00 |
| 16 | Potraživanja za prihode poslovanja | 509.330,67 | 67.599,80 | 67.599,81 | -0,01 |
| 193 | Kontinuirani rashodi | 1.052.816,48 | 139.732,76 | 139.732,76 | 0,00 |
|  | OBVEZE I VLASTITI IZVORI | 8.547.189,50 | 1.134.406,99 | 1.134.407,01 | -0,02 |
| 2 | Obveze | 1.347.891,50 | 178.895,95 | 178.895,95 | 0,00 |
| 91 | Vlastiti izvori | 6.896.844,43 | 915.368,56 | 915.368,56 | 0,00 |
| 92211 | Višak prihoda poslovanja | 834.737,32 | 110.788,68 | 110.788,68 | 0,00 |
| 92222 | Manjak prihoda od nef. imovine | 663.408,27 | 88.049,41 | 88.049,41 | 0,00 |
| 96 | Obračunati prihodi poslovanja | 131.124,52 | 17.403,21 | 17.403,23 | -0,02 |

Aktiva i pasiva bilance su na 01.01.2023. umanjene za 0,02 eura kao rezultat preračunavanja i zaokruživanja kune u eure primjenom fiksnog tečaja konverzije, što se može vidjeti u tablici.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I**

**IZDACIMA**

U razdoblju 1-12/2023.godine smo ostvarili:

Ukupne prihode i primitke (**Šifra X678**) u iznosu od ……………..….2.066.384,88 eur

Ukupne rashode i izdatke (**Šifra X345**) u iznosu od ………………….2.060.282,32 eur

Višak prihoda i primitaka (**Šifra X005**) u iznosu…………………...............6.102,56 eur

Višak prihoda i primitaka - preneseni (**Šifra 9221-9222**) u iznosu od……...23.364,39 eur

**Bilješka br. 1 Šifra 6361 - Tekuće pomoći proračunskim korisnicima iz proračuna koji im nije nadležan**

Obuhvaća prihode koji se odnose na plaće financirane iz Ministarstva, prihode za financiranje troškova prijevoza i nastavnih pomagala te sufinanciranje prehrane za učenike s teškoćama u razvoju, prihode za financiranje troškova prehrane učenika te ostale prihode od države.

Tekuće pomoći proračunskim korisnicima iz proračuna koji im nije nadležan iznose 1.547.728,24, što čini porast od 19,8% naspram prethodne godine. Zbog  povećanja je došlo jer su se povećale plaće zaposlenika zbog rasta plaća zaposlenika, kao i troškovi prijevoza na posao i s posla, ali i zbog financiranja prehrane učenika od strane države od početka ove godine, sukladno Odluci Vlade Republike Hrvatske.

**Bilješka br. 2 Šifra 6362 - Kapitalne pomoći proračunskim korisnicima iz proračuna koji im nije nadležan**

Do povećanja prihoda u 2023. godini od 39,6%, odnosno 4.305,98 eura je došlo zbog većih prihoda iz državnog proračuna za udžbenike za nastavu.

**Bilješka br. 3 Šifra 6381 - Tekuće pomoći temeljem prijenosa EU sredstava**

Škola je uključena u projekte EU u suradnji s osnivačem Gradom Siskom pod nazivom Rukom pod ruku, Zdravi objed svima te Shema školskog voća, povrća, mlijeka i mliječnih proizvoda, a od ove godine samostalno i u projekt Erasmus+.

Zbog besplatne prehrane svih učenika, sukladno Odluci Vlade RH, projekt Zdravi objed svima proveden je u manjem obujmu nego prethodnih godina. Također, došlo je do drugačijeg financijskog praćenja projekta Rukom pod ruku, jer se prihodi od projekta prikazuju kao opći prihodi i primici, a ne više kao prihodi temeljem prijenosa EU sredstava. Iz tog razloga je došlo do smanjenja za 23,2% i oni za 2023. godinu iznose 19.808,91 eura.

**Bilješka br. 4 Šifra 6526 – Ostali nespomenuti prihodi**

Odnosi se na sufinanciranje produženog boravka od strane roditelja i uplate Školskog sportskog saveza za dnevnice voditelja na natjecanja, a tu su knjižena i sredstva dobivena od osiguranja kao naknade štete uslijed investicijskih radova u školi. Navedeni prihodi su se smanjili za 11,6% i iznose 85.305,02 eura ponajprije zato što je država preuzela na sebe financiranje prehrane učenika, dakle roditelji sada sudjeluju samo u sufinanciranju troškova produženog boravka.

**Bilješka br. 5 Šifra 6615 – Prihodi od pruženih usluga**

Do povećanja je došlo zbog većih prihoda od najma prostora unutar škole (male i velike dvorane te učionica). Iznos prihoda od pruženih usluga u 2022. godini iznosio je 4.947,38 eura, a u 2023. 7.980,40 eura, što čini povećanje od 61,3%.

**Bilješka br. 6 Šifra 6631 – Tekuće donacije**

Prihodi od tekućih donacija su se smanjili za 78,90% i u ovoj godini iznose 677,78 eura. Ove godine je škola primila samo jednu donaciju od društva INA-Industrija nafte d.d. koju je koristila za potrebe izvođenja nastave matematike.

**Bilješka br. 7 Šifra 6711 – Prihodi iz nadležnog proračuna za financiranje rashoda poslovanja**

Ovi prihodi su se povećali za 30,8% i iznose 389.529,25 eura prvenstveno zbog drugačijeg praćenja projekta Rukom pod ruku (priznavanje prihoda se vrši kroz opće prihode i primitke, a ne više kroz prihode od EU sredstava). Također je došlo do povećanja materijalnih rashoda, prvenstveno energije, zbog čega su se povećali i ovi prihodi.

**Bilješka br. 8 Šifra 31 - Rashodi za zaposlene**

Do povećanja u odnosu na prošlu godinu je došlo zbog rasta osnovice plaća, povećanja posebnih uvjeta rada, prekovremenog rada, troškova isplaćenih sudskih presuda, materijalnih prava zaposlenika te uvođenja privremenog dodatka na plaću. Trošak rashoda za zaposlene iznosi 1.579.726,59 eura što čini povećanje u odnosu na prethodnu godinu 16,5%.

**Bilješka br. 9 Šifra 313 – Doprinosi na plaće**

Troškovi doprinosa na plaće su rasli za 16,5%, isto kao i troškovi plaća i iznose 214.667,03 eura. Zbog rasta osnovice plaća i drugih bruto primanja, a ponajprije uvođenja privremenog dodatka na plaću prema odluci Odluci Vlade RH, porasli su i doprinosi za zdravstveno osiguranje, odnosno doprinosi na plaću.

**Bilješka br. 10 Šifra 321 – Naknade troškova zaposlenima**

Naknade troškova zaposlenima su se povećali za 69,2% u odnosu na prošlu godinu i iznose 60.069,52 eura. Obuhvaćaju troškove za službena putovanja, naknade za prijevoz, za rad na terenu i odvojeni život, stručno usavršavanje zaposlenika te ostale naknade troškova zaposlenima. Troškovi službenih putovanja su povećani za 30,9% i iznose 8.850,90 eura, zbog povećanih aktivnosti u sklopu nastavnog programa. Troškovi stručnih usavršavanja su višestruko povećani zbog sudjelovanja u projektu Erasmus+. Naime, svi troškovi iz projekta su knjižena na konto stručnih usavršavanja.

**Bilješka br. 11 Šifra 3221 - Uredski materijal i ostali materijalni rashodi**

Troškovi uredskog materijala i ostali materijalni rashodi iznose 23.867,21 eura, što čini porast od 105,4% naspram prethodne godine.

Troškovi su se povećali zbog rasta cijena na tržištu. Zbog manje izostanaka učenika i nastavnog osoblja povećana je potražnja za papirom, tonerom te ostalim sredstvima potrebnim za redovnu nastavu. Ujedno su se povećale i cijene sredstava za čišćenje i održavanje škole te materijala za higijenske potrebe.

**Bilješka br. 12 Šifra 3222 – Materijal i sirovine**

Materijal i sirovine su se povećali za 39,2% i iznose 120.470,03 eura. Do povećanja je došlo zbog većeg obujma narudžbi budući da je prehrana za učenike besplatna i svima je omogućena, dakle, kuha se više obroka nego prije. Osim toga, došlo je do porasta cijena namirnica.

**Bilješka br. 13 Šifra 3223 – Energija**

Troškovi energije su porasli za 26% i iznose 53.051,44 eura. Do povećanja je došlo prvenstveno zbog rasta cijene plina, kojeg škola koristi za grijanje.

**Bilješka br. 14 Šifra 3224 - Materijal i dijelovi za tekuće i investicijsko održavanje**

Troškovi materijala i dijelova za tekuće i investicijsko održavanje su porasli za 127,6% i iznose 7.539,64 eura. Uglavnom se radilo o manjim popravcima u školi, kao npr. nabava i ugradnja novih slavina i wc daski u sanitarnim čvorovima, nabava keramičkih pločica nakon radova u kuhinji zbog otklanjanja kvara na cijevima i slično.

**Bilješka br. 15 Šifra 3227 - Službena, radna i zaštitna odjeća i obuća**

Troškovi službene, radne i zaštitne odjeće i obuće su porasli za 76,70% i iznose 1.116,19 eura. Do povećanja je došlo zbog kupovine zaštitne odjeće i obuće za kuhare i domare.

**Bilješka br. 16 Šifra 3231 – Usluge telefona, pošte i prijevoza**

Do povećanja je došlo zbog većih troškova prijevoza učenika s teškoćama u razvoju budući su svi prijevoznici povećali cijenu prijevoza po kilometru radi većih troškova goriva. Trošak usluge telefona, pošte i prijevoza u 2022.g iznosio je 61.881,01 eura dok je u 2023.g iznosio 70.730,69 eura što čini povećanje od 14,3%.

**Bilješka br. 17 Šifra 3232 – Usluge tekućeg i investicijskog održavanja**

Troškovi usluga tekućeg i investicijskog održavanja su povećani za 37,30% i iznose 23.539,45 eura, a porasli su zbog izvanrednih radova u prostoru kuhinje, gdje je došlo do puknuća cijevi i curenja vode. Radovi su obuhvatili građevinske i vodoinstalaterske radove, strojarske radove te završne radove štemanja keramike, popunjavanja pukotina i rupa u zidu te postavljanja podne i zidne keramike.

**Bilješka br. 18 Šifra 3234 - Komunalne usluge**

Zbog curenja vode iz cijevi, povećani su troškovi opskrbe vodom, te su porasli za gotovo 350% na iznos od 18.161,55 eura, a s društvom Sisački vodovod d.o.o. dogovoren je otpis dijela duga.

**Bilješka br. 19 Šifra 3236 - Zdravstvene i veterinarske usluge**

Na ovoj stavki je došlo do smanjenja za 76,7% i iznosi 834,11 eura iz razloga što u ovoj godini nije zaprimljen račun za redovne sistematske preglede sukladno Kolektivnom ugovoru već će taj trošak biti prebačen u iduću godinu na koju se zaista i odnosi.

**Bilješka br. 20 Šifra 3239 - Ostale usluge**

Troškovi su se smanjili za 52,6% i iznose 1.630,99 eura budući da je u prošloj godini knjižen trošak objave oglasa za natječaj ravnatelja, što je činilo značajan trošak. Osim toga, došlo je do smanjenja troška tehničke podrške u sklopu programa e-Škole.

**Bilješka br. 21 Šifra 3295 – Pristojbe i naknade**

Pristojbe i naknade su porasle za 58,5% i iznose 4.697,72 eura budući da je došlo do povećanja naknade za neispunjenje kvote za zapošljavanje osoba s invaliditetom s 248,86 eura na 420,00 eura.

**Bilješka br. 22 Šifra 372 – Ostale naknade građanima i kućanstvima iz proračuna**

Sredstva se odnose na naknadu troškova prijevoza roditeljima djece s teškoćama u razvoju te nabavu radnih bilježnica i udžbenika koje se smatraju radnim materijalom za svu djecu u školi. Ove godine su se troškovi prijevoza djece smanjili jer se naknada za prijevoz više ne isplaćuje jednom od roditelja koji je u prošloj školskoj godini ostvarivao znatnu naknadu za isto budući da od ove godine živi blizu škole. Također su u prošloj godini isplaćeni i zaostaci prijevoza za listopad i studeni prethodne godine za dvoje učenika što je povećalo trošak ove stavke u prošloj godini. Škola je ove godine naručila manje radnih udžbenika nego prošle i zato je trošak niži. Trošak ostale naknade građanima i kućanstvima iz proračuna u 2023.godini iznosio je 28.190,79 eura što je manje u odnosu na prošlu godinu kada su troškovi iznosili 35.150,56 eura.

**Bilješka br. 23 Šifra 422 – Postrojenja i oprema**

Trošak postrojenja i opreme je porastao u ovoj godini za više od 300% i iznosi 6.988,01 eura. U ovoj godini nabavljena su tri nova računala, uredski namještaj (ormari, stolci), alat za potrebe domara, klima uređaj, skener te akumulatorska četka.

**Bilješka br. 24 Šifra 4241 – Knjige**

Ova stavka se povećala za više od 100% i iznosi 24.227,36 eura zbog većeg troška nabavke novih udžbenika. Također je nabavljeno i više knjiga za opremanje školske knjižnice.

**Bilješka br. 25 Šifre Z007 i Z009 Prosječan broj zaposlenih kod korisnika na osnovi sata rada i stanja na početku i na kraju izvještajnog razdoblja**

Broj ukupno zaposlenih je 90 na kraju izvještajnog razdoblja i 81 na osnovi sata rada.

U suradnji s Gradom Siskom zaposleno je ukupno 23 djelatnika od čega: 13 pomoćnika u nastavi, 8 učitelja u produženom boravku (od toga dvije učiteljice na zamjeni), 1 kuhar za produženi boravak i 1 administrativni radnik.

**BILJEŠKE UZ IZVJEŠTAJ RAS – funkcijski**

**Bilješka br. 1 Šifra 096 - Dodatne usluge u obrazovanju**

Odnosi se na školsku kuhinju redovnu i u sklopu produženog boravka. Iznos je povećan za 39,2% i iznosi 120.470,03 eura.

U odnosu na prošlu godinu došlo je do povećanja radi veće cijene navedenih usluga i radi većeg broja učenika koji koriste uslugu prehrane budući da je prehrana od početka ove godine besplatna za sve učenike sukladno Odluci Vlade RH.

**BILJEŠKE UZ IZVJEŠTAJ P-VRIO**

**Bilješka br. 1 Šifra P0018 - Proizvedena dugotrajna imovina**

Radi se o imovini koja se vodila u poslovnim knjigama Ministarstva znanosti i obrazovanja kao nefinancijska imovina. Sukladno Odluci Ministarstva, napravljena su knjiženja na pripadajućim kontima podskupine 02 i izvorima vlasništva 91111 uz korištenje konta 91512 Promjene u obujmu imovine po sadašnjoj vrijednosti.

**BILJEŠKE UZ IZVJEŠTAJ O OBVEZAMA**

**Bilješka br. 1 Šifra V007 - Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 18.273,94 eura. Odnosi se na račune za redovne materijalne troškove i obveze za bolovanja na teret HZZO-a. Niže je dan tabelarni prikaz s iznosima računima i datumom dospijeća.

|  |  |  |
| --- | --- | --- |
| **DOBAVLJAČ** | **IZNOS** | **DATUM DOSPIJEĆA** |
| OPG Marin Didović | 52,60 | 29.12.2023. |
| Financijska odobrenja računa iz 2023. koja nisu korištena | -20,44 |  |
| Obveze za bolovanja na teret HZZO-a | 18.241,78 |  |
| **UKUPNO** | **18.273,94** |  |

**Bilješka br. 2 Šifra V009 - Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja iznosi 180.129,14 eura.

Odnosi se na plaće za 12/2023, na račune koji su prispjeli nakon 31.12.2023. godine, a koji terete 2023. godinu i odnose se na troškove prehrane učenika u školskoj kuhinji

(sredstva za posebne namjene), na troškove prehrane učenika koji su prispjeli prije 31.12.2023., ali imaju dospijeće u 2024. godini, na troškove organiziranog prijevoza učenika s teškoćama u razvoju te na troškove režija. Sve navedene obveze će biti plaćene prema datumu dospijeća u 2024. godini.

|  |  |
| --- | --- |
| **VRSTA TROŠKA** | **IZNOS** |
| Plaće za 12/2023 | 143.714,58 eur |
| Režijski troškovi | 12.503,87 eur |
| Prijevoz učenika s teškoćama u razvoju | 5.758,84 eur |
| Ostali materijalni troškovi | 18.151,85 eur |
| **UKUPNO** | **180.129,14 eur** |

Sisak, 26.01.2024.

Voditelj računovodstva: Zakonski predstavnik:

Ivana Tačković Herceg Azra Rađenović